Α4-0232/95

Ψήφισμα σχετικά με τη μεσογειακή πολιτική της Ευρωπαϊκής Ένωσης ενόψει της Διάσκεψης της Βαρκελώνης (COM(94)0427 - C4-0213/94 και COM(95)0072 - C4-0119/95)

Το Ευρωπαϊκό Κοινοβούλιο,

- έχοντας υπόψη το ψήφισμα του Ευρωπαϊκού Κοινοβουλίου της 17ης Μαΐου 1991 σχετικά με το ρόλο της Ευρώπης όσον αφορά την ασφάλεια στο χώρο της Μεσογείου ((ΕΕ C 158 της 17ης Ιουνίου 1991, σ. 292)),

- έχοντας υπόψη το ψήφισμά του της 12ης Ιουλίου 1991 σχετικά με την ανανεωμένη μεσογειακή πολιτική ((ΕΕ C 240 της 16ης Σεπτεμβρίου 1991, σ. 250)),

- έχοντας υπόψη το ψήφισμά του της 29ης Σεπτεμβρίου 1994 σχετικά με τη μεσογειακή πολιτική της Ευρωπαϊκής Ένωσης ((ΕΕ C 305 της 31ης Οκτωβρίου 1994, σ. 82)),

- έχοντας υπόψη το ψήφισμά του της 13ης Ιουνίου 1995 σχετικά με το Ευρωπαϊκό Συμβούλιο των Καννών ((ΣΠ της συνεδρίασης στις 13 Ιουνίου 1995, Μέρος ΙΙ, σημείο 4)),

- έχοντας υπόψη τα συμπεράσματα του Ευρωπαϊκού Συμβουλίου της Λισσαβώνας, της Κέρκυρας, του Έσσεν και των Καννών,

- έχοντας υπόψη τις ανακοινώσεις της Επιτροπής προς το Συμβούλιο και το Ευρωπαϊκό Κοινοβούλιο σχετικά με «Μια μεσογειακή πολιτική για την ενίσχυση της Ευρωπαϊκής Ένωσης: δημιουργία ευρω-μεσογειακής εταιρικής σχέσης» (COM(94)0427 - C4-0213/94) και για την «ενίσχυση της μεσογειακής πολιτικής της Ευρωπαϊκής Ένωσης: προτάσεις για τη δημιουργία μιας ευρω-μεσογειακής εταιρικής σχέσης» (COM(95)0072 - C4-0119/95),

- έχοντας υπόψη την απόφαση του Συμβουλίου σχετικά με τη διεξαγωγή της Διάσκεψης των κρατών της ΕΕ και των κρατών της Μεσογείου στις 27-28 Νοεμβρίου 1995 στη Βαρκελώνη,

- έχοντας υπόψη τη θέση της Ευρωπαϊκής Ένωσης σχετικά με την Ευρωμεσογειακή Διάσκεψη της Βαρκελώνης, όπως αυτή καθορίστηκε από το Ευρωπαϊκό Συμβούλιο των Καννών,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (Α4-0232/95),

Α. αναγνωρίζοντας την ανάγκη δημιουργίας ενός νέου πλαισίου για την στενότερη συνεργασία μεταξύ της Ευρωπαϊκής Ένωσης και των χωρών του Μαγκρέμπ, του Μασρέκ και της Νοτιοανατολικής Μεσογείου.

Β. γνωρίζοντας ότι μια νέα πρωτοβουλία σε επίπεδο πολιτικής και οικονομικής συνεργασίας της Ευρωπαϊκής Ένωσης μπορεί να βοηθήσει στη σταθεροποίηση ορισμένων από τις χώρες αυτές,

Γ. έχοντας επίγνωση ότι νότια και νοτιοανατολικά της ΕΕ αυξάνονται οι εστίες πολιτικής, θρησκευτικής, οικονομικής, κοινωνικής και στρατιωτικής αποσταθεροποίησης και για το λόγο αυτό η ΕΕ οφείλει επειγόντως να υιοθετήσει μια σφαιρική και συνεπή μεσογειακή πολιτική και να δρομολογήσει ένα νέο τύπο σχέσεων βασισμένων στη συμφέρουσα αμοιβαία συνεργασία, στην αλληλεγγύη, την ειρήνη και την ασφάλεια, ούτως ώστε να επηρεάσει θετικά την επικίνδυνη αυτή εξέλιξη.

Δ. λαμβάνοντας υπόψη αφενός την επιτυχή συμβολή της ΕΕ στη σταθεροποίηση των χωρών της Κεντρικής, Ανατολικής και Νοτιοανατολικής Ευρώπης καθώς και των νέων ανεξαρτήτων κρατών της πρώην Σοβιετικής Ένωσης μέσω των προγραμμάτων PHARE και TACIS, αφετέρου δε το κοινό πολιτικό συμφέρον της ΕΕ και των μεσογειακών χωρών να συνεχίσουν την πολιτική αυτή και να την συμπληρώσουν με ένα ακόμη παρόμοιο στοιχείο που θα αφορά τις μεσογειακές γειτονικές χώρες της ΕΕ,

Ε. αναγνωρίζοντας ότι η ειρήνη, η σταθερότητα και η ασφάλεια αποτελούν τις βασικές προϋποθέσεις για σταθερή και συνεχή οικονομική ανάπτυξη, και ότι, με τη σειρά τους, αποτελούν την προϋπόθεση για τη διευθέτηση των πολλών και εκτεταμένων αναταραχών που χαρακτηρίζουν την περιοχή αυτή, στις οποίες περιλαμβάνονται εντάσεις οικονομικού και κοινωνικού χαρακτήρα,

ΣΤ. πεπεισμένο ότι η Διάσκεψη της Βαρκελώνης θα μπορούσε να εγκαινιάσει μια νέα φάση των σχέσεων μεταξύ της ΕΕ και των κρατών της Μεσογείου και να θέσει τα θεμέλια για διαρκή κατανόηση, συνεργασία και αμοιβαία εμπιστοσύνη μεταξύ των λαών της περιοχής, με στόχο να περιορισθούν αφενός οι ανισότητες ένθεν και ένθεν της Μεσογείου, αφετέρου δε τα μεταναστευτικά ρεύματα, να προωθηθεί η κοινωνική και πολιτιστική ανάπτυξη, η βελτίωση του περιβάλλοντος και η περιφερειακή ολοκλήρωση,

Ζ. λαμβάνοντας υπόψη τη συμβολή της Διάσκεψης για την Ασφάλεια και την Συνεργασία στην Ευρώπη, η οποία άρχισε να λειτουργεί την εποχή του ψυχρού πολέμου και πέτυχε να προωθήσει το διάλογο, την αμοιβαία κατανόηση και την οικοδόμηση εμπιστοσύνης μεταξύ των τότε υπαρχόντων δύο συνασπισμών,

Η. εκτιμώντας αναγκαία την ύπαρξη συντονισμού μεταξύ των διαφόρων επιπέδων και τομέων της διαμεσογειακής συνεργασίας και θεωρώντας ότι η Διάσκεψη της Βαρκελώνης μπορεί να συμβάλει στη σωστή ανάπτυξη και διάρθρωση της συνεργασίας αυτής, διαμορφώνοντας ένα ελαστικό, ρεαλιστικό και σφαιρικό πλαίσιο προκειμένου να εξετάζονται με συνέπεια τα διάφορα προβλήματα και οι ευκαιρίες,

Θ. εκτιμώντας ως εξαιρετικά κρίσιμη την περιβαλλοντική κατάσταση της περιοχής της Μεοσγείου, επισημαίνοντας την ανάγκη αντιμετώπισης του κινδύνου και υπενθυμίζοντας ότι, τον Ιούνιο του 1995, οι Υπουργοί Περιβάλλοντος των χωρών της Μεσογείου και ο Ευρωπαίος Εεπίτροπος για θέματα περιβάλλοντος συναντήθηκαν στην Βαρκελώνη, στα πλαίσια του Μεσογειακού Προγράμματος Δράσης, για την έγκριση της δεύτερης φάσης, με νέες αυστηρές δεσμεύσεις για την περιοχή,

Ι. έχοντας υπόψη ότι ο οργανισμός που θα προκύψει από τη Διάσκεψη της Βαρκελώνης θα κληθεί να προωθήσει την προστασία του περιβάλλοντος και τη συνεργασία για την ανάπτυξη[semigr ]

1. χαιρετίζει τις ανακοινώσεις της Επιτροπής σχετικά με τη μεσογειακή πολιτική και ζητεί από την Επιτροπή να υποβάλει συμπληρωματική ανακοίνωση σχετικά με τα θέματα ασφαλείας στην περιοχή, η οποία θα μπορούσε να αποτελέσει τη βάση για μια κοινή δράση του Συμβουλίου σύμφωνα με το Άρθρο Ι8 παράγραφος 3 της ΣΕΕ και να λάβει επίσης υπόψη της τα ψηφίσματα που ενέκρινε το ΕΚ σχετικά με το θέμα αυτό[semigr ]

2. θεωρεί πως ό,τι αφορά τη συμμετοχή της Ευρωπαϊκής Ένωσης πρώτα στη Διάσκεψη και κατόπιν στον οργανισμό, πρέπει να αποτελέσει αντικείμενο μιας δράσης βάσει του άρθρου Ι 3 της ΣΕΕ[semigr ]

3. συγχαίρει το Ευρωπαϊκό Συμβούλιο για τη θέση της Ευρωπαϊκής Ένωσης όσον αφορά την Ευρωμεσογειακή Διάσκεψη, όπως την καθόρισαν τα Ευρωπαϊκά Συμβούλια της Λισσαβώνας, της Κέρκυρας, του Έσσεν και - κυρίως - των Καννών και, ιδιαίτερα, αναφορικά με τη δημιουργία συνεργασίας, τόσο σε πολιτικό επίπεδο, όσο και σε επίπεδο ασφαλείας, διότι εκτιμά ότι ο διάλογος επ' αυτών των θεμάτων θα είναι θεμελιώδους σημασίας για την επιτυχία της Διάσκεψης[semigr ]

4. καλεί την Επιτροπή να εκπονήσει τις αναγκαίες μελέτες για τις επιπτώσεις στις μεσογειακές περιοχές της Ένωσης του νέου θεσμικού πολυμερούς και διμερούς πλαισίου και να υποδείξει τις απαραίτητες προσαρμογές[semigr ]

5. συνιστά στην Προεδρία του Συμβουλίου να επιδείξει αποφασιστικότητα κατά τη συζήτηση των αξιών που προσδιορίζουν την Ευρωπαϊκή Ένωση, όπως είναι τα ανθρώπινα δικαιώματα, η δημοκρατία, η κοινωνική δικαιοσύνη και το κράτος δικαίου, επιδεικνύοντας, ταυτόχρονα, έντονο ενδιαφέρον για τις ιδέες και τις αξίες των μελλοντικών μας εταίρων, με σκοπό την επίτευξη εποικοδομητικού και επωφελούς διαλόγου, ο οποίος θα ευνοήσει την αμοιβαία κατανόηση, την ανοχή και το σεβασμό του πολιτικού και κοινωνικού πλουραλισμού[semigr ]

6. πιστεύει ότι η Ευρωπαϊκή Ένωση θα πρέπει να αναπτύξει μια σφαιρική στρατηγική ευρωμεσογειακής συνεργασίας, η οποία θα βασίζεται σε 3 θεμέλιους λίθους: πρώτον, την εναρμόνιση των διαφόρων πολιτικών που προβλέπονται στην ΣΕΕ και μπορούν να έχουν εφαρμογή στην περιοχή αυτή[semigr ] δεύτερον, τη συμπλήρωση των διμερών πολιτικών των κρατών μελών της ΕΕ με τη σύναψη μιας πολυμερούς συμφωνίας πλαισίου[semigr ] και τρίτον, κατά τρόπο ιδιαίτερο και διαφοροποιημένο, τη διατήρηση μεγάλου περιθωρίου ελιγμών όσον αφορά την εφαρμογή των πολιτικών αυτών, ανάλογα με την εξέλιξη της κατάστασης στις χώρες με τις οποίες ενδέχεται να δημιουργηθεί εταιρική σχέση. Καλεί την Επιτροπή να εκδώσει νέα ανακοίνωση στην οποία, ενδεχομένως, θα περιλαμβάνεται το σχέδιο της προαναφερθείσας πολυμερούς συμφωνίας πλαισίου[semigr ]

7. θεωρεί ότι είναι σκόπιμο για την προώθηση των πολλαπλών συμφερόντων των συμμετεχόντων να δημιουργηθεί ζώνη ελευθέρων συναλλαγών στην περιοχή, με την επιφύλαξη των διμερών συμφωνιών μεταξύ της ΕΕ και των μεμονωμένων μεσογειακών κρατών, αλλά επισημαίνει ωστόσο ότι για την απαιτούμενη διαμόρφωση της οικονομίας πρέπει να προγραμματισθούν εγκαίρως αντισταθμιστικά μέτρα προκειμένου να αναχαιτισθεί η πιθανή αύξηση της ανεργίας λόγω των ιδιωτικοποιήσεων[semigr ]

8. υπενθυμίζει ότι οι προϋποθέσεις για την προσέλκυση επενδύσεων στην περιοχή είναι, κυρίως, η εφαρμογή οικονομικών πολιτικών που έχουν ως κέντρο τους την αγορά, η ύπαρξη μιας περιορισμένου μεγέθους, τίμιας και αποτελεσματικής δημόσιας διοίκησης, καθώς και η βελτίωση των υποδομών και του εξοπλισμού της εκπαίδευσης και της υγείας[semigr ] στο πλαίσιο αυτό ζητεί να θέσει η Ευρωπαϊκή Ένωση σε εφαρμογή προγράμματα συνεργασίας με τους εταίρους των χωρών της Μεσογείου, τα οποία θα είναι ανάλογα με τα προγράμματα PHARE και TACIS[semigr ]

9. είναι πεπεισμένο ότι η Διάσκεψη που θα διεξαχθεί στις 27-28 Νοεμβρίου 1995 στη Βαρκελώνη θα αποτελέσει το έναυσμα για την εταιρική σχέση σε περιφερειακή κλίμακα που θα αφορά ολόκληρη την περιοχή της Μεσογείου, και ζητεί για το λόγο αυτό από την Προεδρία του Συμβουλίου να αναλάβει με όλη τη δέουσα προσοχή την προετοιμασία της Διάσκεψης σύμφωνα με το στόχο αυτό[semigr ]

10. πιστεύει ότι η Διάσκεψη δεν θα πρέπει να περιορισθεί στην ανάλυση των πολιτικών, οικονομικών και κοινωνικών θεμάτων, ή των θεμάτων ασφαλείας, αλλά θα πρέπει να εξετάσει με ιδιαίτερη προσοχή την πολιτιστική, πνευματική και ηθική διάσταση των ανθρωπίνων σχέσεων στην περιοχή της Μεσογείου[semigr ]

11. επισημαίνει στην Ισπανική Προεδρία την εξαιρετική σπουδαιότητα μιας σωστής επιλογής των συμμετεχόντων, ευθύνη που ανήκει στο Συμβούλιο, και ορίζει τα κριτήριά της ως εξής:

- πρέπει να προσκληθούν, ως αυτοδικαίως συμμετέχοντες, τα δεκαπέντε κράτη μέλη της Ευρωπαϊκής Ένωσης και τα κράτη της Νότιας και Νοτιοανατολικής Μεσογείου που έχουν υπογράψει συμφωνίες συνεργασίας με την ΕΟΚ,

- το Συμβούλιο πρέπει να προσκαλέσει, με την ιδιότητα του παρατηρητή, άλλα κράτη βάσει των δικών του κριτηρίων και όρων,

κρίνει ότι το Συμβούλιο οφείλει να διευκρινίσει τους όρους συμμετοχής αυτών των παρατηρητών.

12. υπογραμμίζει ότι προς το παρόν δεν είναι σκόπιμη η συμμετοχή άλλων ενδιαφερομένων, για το λόγο ότι επίκειται η έναρξη της Διάσκεψης και αναμένει από την Ισπανική Προεδρία να περιορισθεί στον προαναφερόμενο κατάλογο συμμετεχόντων[semigr ]

13. πιστεύει ότι η Διάσκεψη της Βαρκελώνης θα πρέπει να οδηγήσει στη δημιουργία ενός μονίμου και ευέλικτου πλαισίου για την έναρξη μιας μακροπρόθεσμης διαδικασίας, κατά τα πρότυπα του Ελσίνκι, στη βάση της οποίας θα αντιμετωπίζονται όλα τα προβλήματα της περιοχής με τη διάρκεια που απαιτεί η μακροπρόθεσμη προοπτική της ευρω-μεσογειακής εταιρικής σχέσης[semigr ]

14. ζητεί από το Συμβούλιο και την Επιτροπή να προσπαθήσουν να οργανώσουν τη Διάσκεψη ως ευρύ και ανοικτό φόρουμ για όλα τα προβλήματα της Μεσογείου και να εξασφαλίσουν ότι τελικά θα μετατραπεί σε οργανισμό με μόνιμη πολιτική και διοικητική δομή[semigr ]

15. θεωρεί ότι ο νέος οργανισμός που θα προκύψει από τη Διάσκεψη της Βαρκελώνης θα διαθέτει την κατάλληλη θεσμική υποστήριξη, δηλαδή Κοινοβουλευτική Συνέλευση, που θα απαρτίζεται από μέλη του ΕΚ και εκλεγμένους βουλευτές των κρατών μελών, από ένα Συμβούλιο Υπουργών και ένα Γενικό Γραμματέα που θα εκλέγεται από την Κοινοβουλευτική Συνέλευση[semigr ]

16. συνιστά στην Προεδρία του Συμβουλίου, πέραν της επίσημης παρουσίας του Ευρωπαϊκού Κοινοβουλίου στην εναρκτήρια συνεδρίαση της Διάσκεψης, να δημιουργήσει τις προϋποθέσεις ώστε να γίνει δυνατή η πλήρης συμμετοχή και η παρακολούθηση της Διάσκεψης από μια ευρεία αντιπροσωπεία του θεσμικού οργάνου, η οποία θα πρέπει να ανταποκρίνεται ικανοποιητικά στις βασικότερες πτυχές της Ευρω-Μεσογειακής εταιρικής σχέσης, συμπεριλαμβανομένων τόσο της προτεινόμενης πολιτικής πτυχής και των θεμάτων ασφαλείας όσο και του Ευρω-Μεσογειακού οικονομικού χώρου ελεύθερου εμπορίου[semigr ]

17. εμμένει στην άποψη ότι η Προεδρία του Συμβουλίου πρέπει να διαμορφώσει τις απαραίτητες συνθήκες ώστε να διασφαλισθεί η ευρεία και αντιπροσωπευτική παρουσία των ΜΚΟ, που προέρχονται τόσο από την ΕΕ όσο και από τις τρίτες μεσογειακές χώρες, στις εργασίες της Διάσκεψης και την παρακολούθηση της εφαρμογής των συμπερασμάτων της[semigr ]

18. ζητεί να καταστεί η Διάσκεψη εγγυητής της εφαρμογής της δεύτερης φάσης του Μεσογειακού Σχεδίου Δράσης, περιλαμβάνοντάς την στο πλαίσιο αυτό ως ένα από τα μεγαλύτερα επιτεύγματα του αγώνα για τη βιώσιμη ανάπτυξη της περιοχής[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, καθώς και τις κυβερνήσεις όλων των συνδεδεμένων χωρών της Μεσογείου.